|  |  |
| --- | --- |
|  | ПРАВИЛНИКО ИЗМЕНИ ПРАВИЛНИКА О НАСТАВНОМ ПЛАНУ И ПРОГРАМУ ОПШТЕОБРАЗОВНИХ ПРЕДМЕТА СРЕДЊЕГ СТРУЧНОГ ОБРАЗОВАЊА У ПОДРУЧЈУ РАДА ШУМАРСТВО И ОБРАДА ДРВЕТА("Сл. гласник РС", бр. 16/2015) |

На основу члана 24. став 3. Закона о основама система образовања и васпитања (“Службени гласник РС”, бр. 72/09, 52/11, 55/13, 35/15 ─ аутентично тумачење и 68/15),

Министар просвете, науке и технолошког развоја доноси

**ПРАВИЛНИК**

**О ИЗМЕНИ ПРАВИЛНИКА О НАСТАВНОМ ПЛАНУ И ПРОГРАМУ ОПШТЕОБРАЗОВНИХ ПРЕДМЕТА СРЕДЊЕГ СТРУЧНОГ ОБРАЗОВАЊА У ПОДРУЧЈУ РАДА ШУМАРСТВО И ОБРАДА ДРВЕТА**

Члан 1.

У Правилнику о наставном плану и програму општеобразовних предмета средњег стручног образовања у подручју рада Шумарство и обрада дрвета (“Службени гласник РС - Просветни гласник”, бр. 9/14 и 6/15), члан 5. мења се и гласи:

“Члан 5.

Ученици уписани у средњу школу закључно са школском 2013/2014. годином на образовни профил тапетар - декоратер и образовне профиле тапетар - декоратер - оглед и столар - оглед, у трогодишњем трајању, завршавају образовање по наставном плану и програму који је био на снази до ступања на снагу овог правилника - до краја школске 2016/2017. године.

Ученици уписани у средњу школу закључно са школском 2013/2014. годином на образовни профил техничар за примарну обраду дрвета и образовни профил техничар примарне обраде дрвета - оглед, у четворогодишњем трајању, завршавају образовање по наставном плану и програму који је био на снази до ступања на снагу овог правилника - до краја школске 2017/2018. године.

Ученици уписани у средњу школу закључно са школском 2014/2015. годином на образовни профил техничар за обликовање намештаја и ентеријера - оглед, у четворогодишњем трајању, завршавају започето образовање по наставном плану и програму који је био на снази до ступања на снагу овог правилника - до краја школске 2018/2019. године.”

Члан 2.

Овај правилник ступа на снагу наредног дана од дана објављивања у “Службеном гласнику Републике Србије - Просветном гласнику” а примењује се почев од школске 2015/2016. године.